|  |
| --- |
| 19. SJEDNICA GRADSKOG VIJEĆA GRADA POŽEGETOČKA 10. DNEVNOG REDAPRIJEDLOG ODLUKEo kupnji nekretnine k.č.br. 2110, u k.o. PožegaPREDLAGATELJ: Gradonačelnik Grada PožegeIZVJESTITELJ: Gradonačelnik Grada Požege i/ili pročelnica Upravnog odjela za imovinsko-pravne poslove Travanj 2023. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/23-03/3

URBROJ: 2177-1-01/01-23-3

Požega, 20. ožujka 2023.

GRADSKOM VIJEĆU GRADA POŽEGE

PREDMET: Prijedlog Odluke o kupnji nekretnine k.č.br. 2110, u k.o. Požega

- dostavlja se

Na osnovu članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege broj: 9/13., 19/13., 5/14., 19/14., 7/18. - pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o kupnji nekretnine k.č.br. 2110, u k.o. Požega.

Pravna osnova za ovaj Prijedlog Odluke je u članku 35. stavku 1. točki 2. i članku 48. stavku 3. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), te članku 39. stavku 1. podstavku 8. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

dr.sc. Željko Glavić, v.r.

U PRIVITKU:

1. Zaključak Gradonačelnika Grada Požege
2. Prijedlog Odluke o kupnji nekretnine k.č.br. 2110, u k.o. Požega
3. Zemljišnoknjižni izvadak
4. Elaborat o procjeni tržišne vrijednosti nekretnine



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/23-03/3

URBROJ: 2177-1-01/01-23-4

Požega, 20. ožujka 2023.

 Na temelju članka 44. stavka 1. i članka 48. stavka 1. točke 1. Zakona o Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 20. ožujka 2023. godine, donosi sljedeći

Z A K L J U Č A K

I.

Utvrđuje se prijedlog Odluke o kupnji nekretnine k.č.br. 2110, u k.o. Požega kao u predloženom tekstu.

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/23-03/3

URBROJ: 2177-1-01/01-23-5

Požega, \_\_. travnja 2023.

Na temelju članka 35. svaka ke 2. Zakona o vlasništvu i drugim stvarnim pravima (Narodne novine, broj: 91/96.,68/98., 137/99., 22/00., 73/00., 129/00., 114/01., 79/06., 141/06., 38/09., 153/09., 143/12., 152/14., 81/15.- pročišćeni tekst i 94/17.- ispravak), članka 35. stavka 1. točke 2. i članka 48. stavka 3. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13. - pročišćeni tekst, 137/15.- ispravak, 123/17., 98/19. i 144/20.), te članka 39. stavka 1. podstavka 8. Statuta Grada Požege (Službene novine Grada Požege, broj: 2/21. i 11/22.), na prijedlog Gradonačelnika Grada Požege, Gradsko vijeće Grada Požege, na svojoj 19. sjednici, održanoj dana \_\_. travnja 2023. godine, donosi

O D L U K U

o kupnji nekretnine k.č.br. 2110, u k.o. Požega

Članak 1.

Grad Požega donosi odluku o kupnji nekretnine k.č.br. 2110, opisane kao kuća i dvorište, ukupne površine 476 m2, upisane u zk.ul.br. 1729 zemljišne knjige koju Općinski sud u Požegi vodi za katastarsku općinu (k.o.) Požega.

Članak 2.

Kupoprodajna cijena utvrđuje se u iznosu od 402.000,00 eura (u protuvrijednosti 3.028.869,00 kuna prema fiksnom tečaju konverzije 7,53450 kuna).

Članak 3.

Ovlašćuje se Gradonačelnik Grada Požege za potpis ugovora o kupoprodaji nekretnine iz članka 1. ove Odluke po kupoprodajnoj cijeni iz članka 2. ove Odluke, a kojim ugovorom će ugovorne strane urediti svoja međusobna prava i obveze.

Članak 4.

Ova stupa na snagu danom donošenja, a objavit će se u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o kupnji nekretnine

I. PRAVNA OSNOVA

Pravna osnova za ovaj Prijedlog Odluke je u odredbi:

1) članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), kojim su propisane ovlasti predstavničkog tijela, te članka 48. stavka 2. i 3. istog Zakona

2) članka 35. Zakona o vlasništvu i drugim stvarnim pravima (Narodne novine, broj: 91/96.,68/98., 137/99., 22/00., 73/00., 129/00., 114/01., 79/06., 141/06., 38/09., 153/09., 143/12., 152/14., 81/15.- pročišćeni tekst i 94/17.- ispravak)

4) članka 39. stavka 1. podstavka 8. Statuta Grada Požege (Službene novine Grada Požege, broj: 2/21. i 11/22.).

II. RAZLOG ZA DONOŠENJE ODLUKE

Od strane Grada Požege od ovlaštenog sudskog vještaka i procjenitelja naručena je izrada Elaborata o procjeni tržišne vrijednosti nekretnine, poslovne i stambene namjene, na adresi Ulica Matice hrvatske 9, u Požegi, a koja nekretnina je predmet ove odluke o prodaji.

Iz elaborata o procjeni vještaka proizlazi da procijenjena tržišna vrijednost predmetne nekretnine iznosi ukupno 401.914,66 eura.

Vlasnik nekretnine nije imao primjedbi na izrađenu procjenu i elaborat te se očitovao da svoju nekretninu nudi Gradu Požegi na prodaju po kupoprodajnoj cijeni od 402.000,00 eura.

Riječ je o nekretnini katastarske oznake k.č.br. 2110, u zemljišnoj knjizi opisanoj kao kuća i dvorište, ukupne površine 476 m2, upisane u z.k.ul.br. 1729 zemljišne knjige koju Općinski sud u Požegi vodi za katastarsku općinu (k.o.) Požega.

Na temelju ranije provedenog Urbanističko-arhitektonskog natječaja za izradu idejnog rješenja „Rekonstrukcija Trga Svetog Trojstva u Požegi“ definirane su zona 1 – Trg Svetog Trojstva i zona 2 – Objekt javne, gospodarske i infrastrukturne namjene koji uključuje izgradnju dvoetažne podzemne garaže. Kako bi se zadržao autorski urbanistički prostorni koncept i program, potrebno je formirati i zonu 3 - prometnica i parkiralište Sokolova sa hortikulturnim uređenjem, koja omogućuje nesmetano prometovanje do podzemne garaže.

Ostvarenjem navedenog koncepta obuhvaćena je i nekretnina k.č.br. 2110, k.o. Požega, a koja je predmet ove odluke Gradskog vijeća.

U svrhu realizacije predstojećeg projekta i budućeg proširenja prometnice Sokolove ulice u Požegi, da bi Grad mogao slobodno raspolagati predmetnom nekretninom potrebno je da istu stekne u svoje vlasništvo.

Stjecanje prava vlasništva nekretnine po kupoprodajnoj cijeni koja se navodi u tekstu predložene Odluke u nadležnosti je Gradskog vijeća Grada Požege sukladno Zakonu o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.).